Seks položaji in zakaj so pomembni?

Kakšno vlogo imajo seks položaji pri spolnem odnosu?

V prvi vrsti prinašajo spremembe in raznovrstnost in s tem preprečujejo, da bi spolni odnos postal navada. Ljubimca vzpodbuja, da se pogovarjata in poskušata vedno kaj novega ter se tako znebita zavrtosti. Če bi mene moj ljubimec vsak dan jemal po istem vzorcu, bi ga imela kmalu dovolj.

Seks položajev je ogromno in ni pričakovati, da bi poskusili vse, saj vam mnogi ne bi bili všeč, pa vendar vsakdo najde nekaj tudi zase in za svojega partnerja in zapomnite si: strast mineva, zavrtosti se krepijo, navada vedno bolj prevladuje in če sami ne iznajdete kaj novega, vam v takih okoliščinah pomagajo spolne tehnike in različni položaji za seks.

Moškemu in ženski, ki sta partnerja, ne sme biti skrivnost, kako eden ali drugi doseže največ zadovoljstva v spolnosti, kajti, čim več vesta o tem, tem večja je možnost, da bo njuna spolna sreča trajala. In spolna sreča je velik zalogaj sreče, ki ohranja lepo, iskreno in zadovoljstva polno ljubezensko zvezo.

Kako pričeti?

Sedaj se lahko brez zadržkov in obotavljanj prepustita drug drugemu in za začetek preizkusita katerega od seks položajev, ki jih opisujem spodaj. Verjemite mi, tudi če niste gurman, vam kaj novega ne bo nikoli odveč, še posebej ne pri seksu.
Naj poudarim: Ne občujte v položaju, ki je za enega od partnerjev boleč.

Vsak spolni akt se začne s spolno predigro. Partnerja imata pri tem povsem proste roke: poljubljajta se, grizljajta, božajta kjerkoli vama ugaja. Brez zadržkov poskusite tudi felacijo (draženje spolnega uda z usti), saj je to eden od načinov izražanja ljubezni in ni nobena perverzija. Seveda mora ustrezati ta oblika draženja obema partnerjema.

Misionarski položaj

Misionarski položaj je najbolj običajen položaj z obrazom proti obrazu, pri katerem ljubimca najbolj udobno dosežeta vrhunec. Njegovi pomanjkljivosti sta, da daje ženski malo možnosti za samostojno gibanje in partnerjema ne dovoljuje, da bi si dražila erogene cone z roko.

Cruissade

To je položaj, pri katerem prodira moški v nožnico od zadaj in napol od strani. Ženska leži na hrbtu, moški pa se ji približa od strani z bokom obrnjen proti njej. Ona nato skrči eno nogo in jo položi na njegovo stegno.

Od zadaj

Gre za izredno vzburljiv položaj pri katerem ženska leži na trebuhu in razširi noge, moški pa se uleže nanjo in zlahka prodira v njeno nožnico. Prodiranje lahko ona olajša s tem, da malo povzdigne boke. Ud pri tem aktu pritiska na sprednjo nožnično steno, kar poveča uživanje obeh ljubimcev.

Sedeči položaj

Za sedeči položaj je znano, da ljubimci tako občujejo tudi v javnosti, ker je neočiten, saj so pri tem aktu lahko oblečeni. V tem aktu moški sedi (kje sedi, se odločita sama ), ženska pa se z razširjenimi nogami sede nanj in se pri tem giblje navzgor in navzdol. Lahko sta obrnjena drug proti drugemu, še boljše pa je, če se ženska obrne s hrbtom proti moškemu, saj si tako lahko draži spolovilo, pa tudi partner ji lahko pri tem pomaga.

Bočni položaj

Gre za manj strasten položaj med seks položaji, vendar pa omogoča več ljubkovanja in gledanja. Če se spolni odnos začne v tem položaju, mora ženska upognit eno nogo, da omogoči prodiranje uda, še boljše pa je , da upogne obe nogi, vsako na eni strani partnerjeva telesa. Pri tem se tudi ščegetavček neposredno draži, če ostaneta ljubimca z zgornjim delom telesa objeta, če pa se razmakneta, lahko takšno draženje nadomestita z roko.

In? Kaj še čakata?!