Spolni položaji in njihove prednosti | Moški zgoraj

Ta položaj omogoča neposredni stik z očmi, kar mu daje velik čustven, intimen naboj.

Seveda ne gre samo za položaj, ko moški leži na ženski in jo v celoti prekriva. Od tega je odvisno, kakšen je stik ostalih delov telesa in kako blizu sta si obraza partnerja. Predvsem daje možnost poljubljanja, kar zelo poveča intimnost med partnerjema in daje pridih romantičnosti, čustvene bližine.

Za ogromno žensk je ta položaj najljubši, saj odraža »sprejemanje in dajanje«, kar ženska še bolj občuti ob teži partnerja na svojem telesu. Izredno erotičen je že sam občutek teže moškega telesa. Hkrati je ta položaj ustrezen, ker je idealen za ženski naravno, počasno vzburjenje. Moški ima možnost, da uporabi različne tehnike suvanja in »vrtanja« (vrtenje bokov ali še bolje križnice), lahko nadzira hitrost suvanja in globino penetracije. V tem primeru moški »vodi« igro.

Če moški sloni na rokah ali komolcih, mu je v glavnem oteženo draženje ostalih delov telesa ženske (nedostopni ali težje dostopni). Večina žensk potrebuje za doseganje orgazma stimulacijo ščegetavčka. Tudi ta položaj omogoča z nekaj spretnosti moškega draženje ščegetavčka ženske. Moški v tem primeru ne sloni na rokah ali komolcih, ampak se s telesom spusti na ramena ženske in poišče oporo s stopali na postelji ali drugje, medtem ko ga ženska objame s skrčenimi nogami okrog bokov. Moški najprej globoko prodre v nožnico in nato s plitkimi sunki vzdržuje nenehen stik s ščegetavčkom oziroma njegovo draženje.

Penetracija je globlja, če ima ženska pod zadnjico blazino ali je njena medenica dvignjena na drugi način.

Ženska lahko ovije noge partnerju okrog bokov, ali položi noge na njegova ramena (stopala ali kolena) ali roke (partner jo lahko drži za stopala, kolena, ipd.). Na ta način moški »dvigne« žensko medenico k sebi oziroma svojim spolnim organom. Najglobljo penetracijo dosežeta, če ženska skrči noge čisto k sebi, da se s koleni dotakne skoraj svojih ramen (zadnjica in medenica se pri tem dvigneta) in položi stopala moškemu na ramena, pri čemer moški sloni na rokah, nagnjen nad žensko. Višje drži noge, globlja je penetracija.

Neprekinjeno suvanje in zadevanje ob zgornji del nožnice ob istočasnem pritisku v nožnici zaradi penetracije je za žensko lahko zelo vzburljivo. Seveda je odvisno od ženske same, ali ji večji užitek prinaša globje suvanje, kjer se penis dotika predela okrog materničnega vratu, ali ji večji užitek prinaša predvsem suvanje (»polnjenje«).

Pri tem položaju pride tudi bolj do izraza kot erekcije moškega (erektilni kot). Če je penis ukrivljen navzgor v času erekcije (kot črka »U«) je draženje drugačno, kot če tvori pravi kot. Če moški počepne, ko ima ženska noge na njegovih ramenih, lažje draži s plitkimi sunki točko G in sprednji del stene nožnice, ki je izredno občutljiv.